**NÁRODNÁ RADA SLOVENSKEJ REPUBLIKY**

**IX. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Č.: KNR-UPV-0418/2025-4

**697a**

**I n f o r m á c i a**

**o  výsledku prerokovania návrhu skupiny poslancov Národnej rady Slovenskej republiky na  vyslovenie nedôvery vláde Slovenskej republiky (tlač 697) vo výboroch Národnej rady Slovenskej republiky**

Predseda Národnej rady Slovenskej republiky svojím rozhodnutím č. 729 z 22. januára 2025 **pridelil návrh** skupiny poslancov Národnej rady Slovenskej republiky **na  vyslovenie nedôvery vláde Slovenskej republiky** (tlač 697) **na  prerokovanie všetkým výborom** Národnej rady Slovenskej republiky (**okrem** Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre  nezlučiteľnosť funkcií, Výboru Národnej rady Slovenskej republiky pre európske záležitosti, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky na preskúmavanie rozhodnutí Národného bezpečnostného úradu) do  určeného termínu konania schôdze Národnej rady Slovenskej republiky.

Predseda Národnej rady Slovenskej republiky zároveň určil, aby **Ústavnoprávny výbor Národnej rady Slovenskej republiky** **ako gestorský výbor** pripravil na  schôdzu Národnej rady Slovenskej republiky správu o výsledku prerokovania uvedeného návrhu vo výboroch Národnej rady Slovenskej republiky.

Predložený návrh skupiny poslancov Národnej rady Slovenskej republiky na  vyslovenie nedôvery vláde Slovenskej republiky (tlač 697) **prerokovali**:

**27. januára 2025**

**Zahraničný výbor** Národnej rady Slovenskej republiky o uvedenom návrhu nerokoval, keďže podľa § 52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

**28. januára 2025**

**Výbor** Národnej rady Slovenskej republiky **pre financie a rozpočet** a

**Výbor** Národnej rady Slovenskej republiky **pre hospodárske záležitosti,**

**Výbor** Národnej rady Slovenskej republiky **pre pôdohospodárstvo a životné prostredie,**

**Výbor** Národnej rady Slovenskej republiky **pre verejnú správu a regionálny rozvoj,Výbor** Národnej rady Slovenskej republiky **pre sociálne veci,**

**Výbor** Národnej rady Slovenskej republiky **pre zdravotníctvo,**

**Výbor** Národnej rady Slovenskej republiky **pre obranu a bezpečnosť,**

**Výbor** Národnej rady Slovenskej republiky **pre vzdelávanie, vedu, mládež, šport a cestovný ruch,**

**Výbor** Národnej rady Slovenskej republiky **pre kultúru a médiá,**

**Výbor** Národnej rady Slovenskej republiky **pre ľudské práva a národnostné menšiny** a

**Ústavnoprávny výbor** Národnej rady Slovenskej republiky

o uvedenom návrhu nerokovali, keďže podľa § 52 ods. 2 zákona č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov **neboli uznášaniaschopné.**

O návrhu správy o výsledku prerokovania návrhu skupiny poslancov Národnej rady Slovenskej republiky na vyslovenie nedôvery vláde Slovenskej republiky (tlač 697a) **Ústavnoprávny výbor** Národnej rady Slovenskej republiky ako gestorský výbor **nerokoval**, keďže nebol uznášaniaschopný.

Predseda Ústavnoprávneho výboru Národnej rady Slovenskej republiky poveril poslankyňu Národnej rady Slovenskej republiky **Zuzanu Plevíkovú**, aby na schôdzi Národnej rady Slovenskej republiky informovala o výsledku prerokovania návrhu skupiny poslancov Národnej rady Slovenskej republiky na  vyslovenie nedôvery vláde Slovenskej republiky vo  výboroch Národnej rady Slovenskej republiky a určil poslancovR. Glücka,  R. Eliáša, A. Lučanského, Š. Gašparoviča, M. Čellára, T. Gašpara,aby plnili úlohy náhradníkov spravodajkyne.

Ondrej Dostál v. r.

podpredseda Ústavnoprávneho výboru

Národnej rady Slovenskej republiky

Bratislava 28. januára 2025